
საქართველოს მთავრობის

განკარგულება №386

2010 წლის 21 დეკემბერი

ქ. თბილისი

საჯარო სამართლის იურიდიული პირის – აჭარის კულტურული მემკვიდრეობის დაცვის სააგენტოსათვის აჭარის ავტონომიური რესპუბლიკის ადმინისტრაციულ ტერიტორიაზე არსებულ კულტურული მემკვიდრეობის ძეგლზე სამუშაოების ნებართვის გაცემის უფლებამოსილების მინიჭების შესახებ

მუხლი 1. „ლიცენზიებისა და ნებართვების შესახებ“ სა​ქარ​​​თველოს კანონის მე-5 მუხლის პირველი პუნქტისა და „კულ​ტუ​რული მემკვიდრეობის შესახებ“ საქართველოს კანონის 47-ე მუხ​ლის მე-6 პუნქტის შესაბამისად საჯარო სამართლის იური​დიულ პირს – აჭარის კულტურული მემკვიდრეობის დაცვის საა​გენ​ტოს მიენიჭოს აჭარის ავტონომიური რესპუბლიკის ადმინის​ტრა​ციულ ტერიტორიაზე არსებულ კულტურული მემკ​ვიდრეობის ძეგლზე (გარდა არქეოლოგიური, საკულტო და საფორტიფიკაციო და​​ნიშ​ნუ​ლე​ბის ობიექტებისა) სამუშაოების ნებართვის გაცემის, შეს​​რუ​ლებული სამუშაოების შუალედური და საბოლოო ანგარი​შე​ბისა და სამუშაოთა მიღების, სანებართვო პირობების კონ​ტრო​ლისა და ძეგლზე სამუშაოების სანებართვო პირობათა ცვლილე​ბე​ბის გან​ხორ​ციელების უფლებამოსილება.

მუხლი 2. კულტურული მემკ​ვიდრეობის ძეგლზე სამუშაოების ნებართვის გაცემის საკითხის განხილვის უფლებამოსილება მიე​ნიჭოს საჯა​რო სამართლის იური​დიულ პირში – აჭარის კულტუ​რული მემ​კვი​დ​რეობის დაცვის საა​გენ​ტოში შექმნილ სააგენტოს დი​რექ​ტო​რის სათათბირო ორგანოს, რომლის შემადგენლობაც მტკიც​​დება საქართველოს კულტურისა და ძეგლთა დაცვის სამი​ნის​​ტროსთან შეთანხმებით.

მუხლი 3. საჯარო სამართლის იური​დიული პირი – აჭარის კულ​ტურული მემკვიდრეობის დაცვის საა​გენ​ტო ჩაითვალოს აჭა​რის ავტონომიური რესპუბლიკის განათლების, კულტურისა და სპორტის სამინისტროს უფლებამონაცვლედ სამინისტროს მიერ კულტურული მემკვიდრეობის ძეგლებზე სამუშაოების ნებართვებ​თან დაკავშირებით განხორციელებული და მიმდინარე საქმიანო​ბის ნაწილში.

მუხლი 4. ძალადაკარგულად გამოცხადდეს საქართველოს მთავრობის 2010 წლის 11 მაისის №138 დადგენილება „აჭარის ავ​ტო​ნო​მი​უ​რი რესპუბლიკის განათლების, კულტურისა და სპორტის სა​მი​​ნის​ტროსათვის აჭარის ავტონომიური რესპუბლიკის ადმინის​ტრა​​ციულ ტერიტორიაზე არსებულ კულტურული მემკ​ვიდრეობის ძეგლ​ზე სამუშაოების ნებართვის გაცემის უფლებამოსილების მი​ნი​ჭების შესახებ“.

მუხლი 5. დადგენილება ამოქმედდეს 2011 წლის 1 იანვრიდან. 

